Au fost raportate mai multe incidente electorale. Daca in judetul Constanta s-a dat mita electorala constand in paine, in judetul Gorj alegatorii au primit papuci si bere.In privinta prezentei la vot, aceasta s-a ridicat la 26,52 la suta, la ora 19.00, cu circa cinci procente peste prezenta de la aceeasi ora, de la alegerile din anul 2009, insa sub prezenta inregistrata la actualele alegeri in majoritatea tarilor Uniunii Europene.Politicienii au fost ca de obicei primii la urne si nu au lipsit momentele inedite care le-au avut ca protagoniste mai ales pe doamne. Fata presedintelui, Elena Basescu , a venit la vot cu bebelusa sa, Elena Udrea cu un buchet imens de flori, iar Daciana Sarbu imbracata in ie traditionala alb-rosie.- Presedinetele PMP, Eugen Tomac , a declarat ca reprezentantii partidului sau vor contesta listele electorale suplimentare acolo unde exista indicii de turism electoral, transmite Agerpres.- Presedintele PNL Crin Antonescu , a comentat decizia BEC privind listele suplimentare, afirmand ca aceasta se traduce prin "liber la furat, baieti", arata Mediafax.- Prognoza PollWatch 2014 pentru Romania, publicata online de Bild: PSD- UNPR -PC trimite la Bruxelles 15 parlamentari, PNL 6, PDL 5, PMP 3, UDMR 2 si FC 1.- Prezenta la urne, la ora 19.00, era de 26,52 la suta dintre cetatenii cu drept de vot, potrivit purtatorului de cuvant al Biroului Electoral Central, Marian Muhulet.In randul cetatenilor din mediul urban, prezenta la vot a fost de 23,69 la suta, in timp ce in mediul rural prezenta a fost de 30,37 la suta. In urma cu cinci ani, la alegerile europarlamentare din anul 2009, la ora 19.00 se inregistra o prezenta la vot de 21,63 la suta.Cea mai mare prezenta la vot se inregistra in judetele Olt (37,93 la suta), Ilfov, Mehedinti, Dambovita si Dolj, in timp ce cea mai mica prezenta se inregistra in Maramures (20,53), Ialomita, Tulcea, Timis si Braila. In Bucuresti, prezenta la vota era de 22,24 la suta.- In tarile din estul Asiei, unde votul s-a incheiat de cateva ore, au votat, in Coreea de Nord 10 romani, in China 75 de romani, iar in Thailanda 8 cetateni ai tarii noastre. De asemenea, in Australia, la Canberra, au votat 14 romani la sectia de vot din Ambasada Romaniei, informeaza Mediafax. Totodata, 18 romani au votat la Hong Kong si 32 de romani la Ambasada din Singapore.- In Spania, pana la ora 18.00 votasera aproximativ 1.600 de romani, in timp ce la cele doua sectii din Lisabona au votat mai putin de 500 de cetateni.- Purtatorul de cuvant al PNL, Cristina Pocora, a declarat ca reprezentantii PSD au intensificat turismul electoral in mai multe judete si ca BEC nu a luat masuri pentru a stopa acest fenomen, transmite Mediafax.- Autointitulatul rege international al romilor, Dorin Cioaba, a declarat, la iesirea din sectia de votare, ca rromii nu ofera voturile nimanui, ci le anuleaza, in semn de protest fata de lipsa unui parteneriat politic, informeaza agentia Mediafax.- PNL Cluj a mai transmis ca, in cartierul clujean Manastur, reprezentanti ai PDL si ai PMP imparteau materiale electorale.- PDL Dambovita a sesizat Inspectoratul Judetean de Politie cu privire la un caz de suspiciune de mita electorala in orasul Titu, se arata intr-un comunicat remis Ziare.com. Astfel, dupa ce si-au exercitat votul, mai mult cetateni ar fi intrat intr-un magazin unde au incasat sume de bani.- PNL Cluj a transmis, prin intermediul unui comunicat remis Ziare.com, ca in comuna clujeana Poieni au fost transportati alegatori cu o masina care apartinea membrilor PSD, iar cetatenii urmau sa voteze in Huedin pentru sume cuprinse intre 15 si 50 de lei.- Pe numele primarului din comuna prahoveana Baltesti a fost intocmit un dosar penal pentru frauda electorala, dupa ce acesta a luat buletinul de vot si stampila din mana unui alegator si a votat in locul acestuia.- MAI a transmis ca, pana la aceasta ora, s-au inregistrat 190 de sesizari, dintre care 75 nu s-au confirmat. S-au acordat sanctiuni contraventionale in valoare de peste 6.000 de lei, fiind inregistrate 47 de infractiuni, reprezentand vot multiplu sau vot al unor persoane care nu aveau acest drept.- Pacienti din mai multe spitale din Bucuresti au solicitat urne mobile pentru a vota.- In judetul Teleorman, o femeie venita la sectia de vot a constatat ca altcineva votase in locul ei. Dupa ce a facut o cerere catre presedintele sectiei de votare, si-a putut exercita pana la urma dreptul, scrie Teleorman24.ro - O femeie in varsta de 99 de ani, din Alba Iulia, a mers duminica la vot afirmand ca trebuia sa faca acest lucru si ca asteapta respect de la alesi, scrie Mediafax. Ea va implini 100 de ani in luna noiembrie si a precizat ca vrea sa voteze si la alegerile prezidentiale.- Primarul Capitalei, Sorin Oprescu , a mers la urne duminica, afirmand ca a votat "pentru ca cei care ne reprezinta in UE sa stie despre ce vor vorbi la Bruxelles", informeaza Mediafax.- La Penitenciarul Colibasi au votat 285 de detinuti, transmite Agerpres.- Serviciul de Ambulanta a primit noua solicitari de la sectii de votare din Bucuresti si din judetul Ilfov. O singura persoana a fost internata, a declarat managerul SABI, Alis Grasu, potrivit Mediafax.- In judetul Bistrita, liberalii acuza PSD pentru aparitia unor afise cu gropari in tricouri galbene cu sigla PNL, care sapa un mormant, avand pe cruce sigla partidului, relateaza Mediafax.- Prezenta la urne, la ora 16.00, era de 18,41 la suta dintre cetatenii cu drept de vot, potrivit purtatorului de cuvant al Biroului Electoral Central, Marian Muhulet.In randul cetatenilor din mediul urban, prezenta la vot a fost de 17,11 la suta, in timp ce in mediul rural prezenta a fost de 20,18 la suta.- Doar cateva zeci de romani au votat la Ambasada Romaniei de la Sofia, transmite Agerpres.- Reprezentantii PDL Dambovita au reclamat la Politie ca pacientii internati la Spitalul Judetean de Urgenta Targoviste sunt dusi la vot cu masinile care ar apartine "unor militanti politici", precum si cu taxiuri. De asemenea, democrat-liberalii acuza ca pacientii primesc indicatii clare "de a vota un anumit partid".- Purtatorul de cuvant al PDL, Adriana Saftoiu , a declarat ca a votat, duminica, "pentru ca Romania sa ramana in Europa", relateaza Agerpres.- Presedintele de onoare al PNL, Mircea Ionescu Quintus, a spus, dupa ce a votat la o sectie din Ploiesti, ca europarlamentarii ce vor fi alesi duminica trebuie "sa fie patrunsi de importanta rolului lor, dincolo de imensele avantaje", transmite Mediafax.- MAI a transmis ca, pana la aceasta ora, au fost sesizate 148 de posibile situatii de incalcare a legii, dintre care 55 nu au fost confirmate. In schimb, nu au fost inregistrate incidente majore de natura sa afecteze ordinea publica.Cele mai multe sesizari au fost inregistrate in Bucuresti, cea mai mare parte a reclamatiilor fiind semnalate prin numarul 112 de la partidele politice si prin constatarea angajatilor MAI. In cele mai multe cazuri, este cazul votarii de doua sau mai multe ori.In total, au fost aplicate 111 sanctiuni, a mai transmis MAI.- Deputatul PNL Alina Gorghiu a transmis ca a fost depusa o plangere penala in rem, deoarece la o scoala din sectorul 5 au fost adusi mai multi pacienti, care au fost "incolonati si dusi la sectia de vot".- Reprezentantii PDL au formulat plangere penala, potrivit unui comunicat remis Ziare.com, pentru ca in comuna buzoiana Valea Ramnicului s-a inregistat un caz de mita electorala: "Alegatorii primeau cate 50 de lei ascunsi in ziare pentru a vota candidatul PSD la alegerile locale".- O batrana de 80 de ani a fost lovita, duminica, de o masina condusa de un politist, chiar in fata sectiei de votare. Accidentul a avut loc in localitatea Bilteni, din judetul Gorj.- Presedintele PMP Buftea, Doru Daniel Cioaric, este cel care l-a huiduit pe prim-ministrul Victor Ponta , duminica dimineata, cand acesta a iesit din sectia de vot a unei scoli din localitate, potrivit surse Romania Tv.- La alegerile europarlamentare din Spania s-a inregistrat o prezenta la vot de 23,89 la suta, la ora 14.00, ora locala (ora 15.00, ora Romaniei - n.red.), transmite Agerpres. Spre comparatie, in anul 2009, prezenta la urne la aceeasi ora era de 24,10 la suta.- Europarlamentarul PNL Norica Nicolai a afirmat ca votat pentru "oameni politici care sa reprezinte Romania la Bruxelles si care sa tina la romani". Ea a votat in localitatea Floresti din judetul Cluj.- PNL Cluj a reclamat faptul ca, la o sectie de votare din orasul Huedin, reprezentantul PDL din sectia de votare a inmanat unui alegator doua buletine de vot, care a aplicat stampila pe ambele, iar cand a vrut sa le introduca in urne a fost oprit de membrii comisiei, se arata intr-un comunicat remis Ziare.com.- Tot in judetul Bacau au fost reclamatii ca un microbuz condus de un consilier judetean al PSD Bacau, in care se afla si viceprimarul PSD al comunei Gura Vaii, transporta alegatorii la sectiile de vot din comuna, potrivit Monitorul de Trotus - PDL Cluj a reclamat la Biroul Electoral Judetean ca viceprimarul comunei Chinteni, Miron Teodor, a incalcat legea pentru ca a transportat alegatori din localitate cu un autoturism proprietate a scolii din comuna, iar dupa votare le-a impartit acestora inghetata, scrie Monitorul de Cluj Tot un caz de turism electoral, cu o masina a Primariei Zemes, din judetul Bacau, a fost sesizat si de reprezentantii PDL din judet, relateaza Ziarul de Bacau - Fondatorul PP-DD, Dan Diaconescu , a spus ca alegerile parlamentare partiale din Colegiul 2 Satu Mare pentru Camera Deputatilor, la care candideaza si el, reprezinta "cele mai importante din ultimii ani", relateaza Agerpres.- Si presedintele Fortei Civice, Mihai Razvan Ungureanu , a votat la alegerile europarlamentare, afirmand ca a votat, "convins fiind ca soarta Romaniei depinde de soarta Europei".- Circa 30 de romani care traiesc in strainatate si au revenit in Romania au sesizat BEJ Bistrita-Nasaud, deoarece s-au radiat de pe listele electorale si, odata reveniti in tara, nu pot vota."Au fost mai multe cazuri de cetateni romani care au solicitat sa fie radiati din listele permanente din Romania si sa fie inscrisi pe listele speciale in strainatate. De exemplu, cei care au spus ca vor sa voteze in Spania s-au radiat de pe listele din Romania. Unii au venit acasa in perioada aceasta in concediu sau la nunta sau pentru alte ocazii. Nu au solicitat sa fie radiati din listele speciale din strainatate si nu mai pot vota in tara noastra. Pana acum sunt intre 20 si 30 de cazuri", a spus presedintele BEJ Bistrita-Nasaud, Ilie Ursu, pentru Mediafax.- Potrivit PPE, la ora 13.30, in Bulgaria prezenta la vot a fost de 17,6 la suta. De semenea, la ora 12.00, in Italia prezenta la vot era de 16,4 la suta, in Danemarca de 20,4 la suta, iar in Estonia de 25,3 la suta. Totodata, in Ungaria, la ora 13.00 prezenta la vot era de 15,9 la suta.- A votat si europarlamentarul PNL Adina Valean : "Si eu, ca si romanii, ne dorim libertate, o Romanie prospera".- Aproximativ 900 de romani au votat la cele 18 sectii de votare deschise pe teritoriul Spaniei, pana la ora 13.00, ora locala (ora 14.00, ora Romaniei - n.red.), transmite Agerpres.- Ministrul Tineretului si Sportului, Gabriela Szabo , care candideaza din partea PSD pentru un mandat de deputat in Ilfov, va fi reclamata la Politie de catre liberali. Coordonatorul Departamentului de Analiza al PNL, Dan Mihalache, a spus ca liberalii vor face o sesizare la Politie impotriva Gabrielei Szabo, pe care o acuza ca a dezvaluit cu cine a votat, incalcand astfel legea electorala, potrivit Mediafax.Acesta a afirmat ca si premierul Victor Ponta, care a sustinut-o pe Szabo la Buftea, a incalcat legea electorala, pentru ca a acordat un interviu unui post de televiziune, sambata, dupa ce campania s-a incheiat.- Un agent de politie din localitatea Bistra, judetul Alba, s-a sesizat din oficiu cu privire la faptul ca un barbat de 66 de ani a impiedicat-o pe sotia sa sa-si exercite dreptul de vot, se arata intr-un comunicat al MAI.- Marian Muhulet, purtator de cuvant al BEC, a anuntat ca,, si-au exprimat optiunea prin vot 12,54 la suta dintre cetatenii cu drept de vot, respectiv 12,09 la suta in mediul urban si 13,15 la suta in mediul rural.Procente mai mari au fost inregistrate in judetele Olt, Dambovita, Ilfov, Teleorman si Mehedinti. Participare mai redusa la vot a fost inregistrata in Maramures, Timis, Arad, Ialomita si Iasi. In Bucuresti, prezenta la vot a fos de 11,3 la suta.- In judetul Cluj, reprezentantii PSD au depus o sesizare la BEJ Cluj, reclamand ca democrat-liberalii trimit mesaje prin care oamenii sunt indemnati sa voteze cu liderul PDL Cluj, Daniel Buda, candidat la alegerile europarlamentare, potrivit Digi 24.- Un batran in varsta de 69 de ani a votat de doua ori, in judetul Gorj, potrivit B1 TV. De asemenea, in localitatea Baia de Fier, din acelasi judet, oamenilor li s-au oferit papuci si bere, pentru a vota.- MAI a transmis ca duminica au existat 59 de sesizari privind infractiuni electorale, dintre care insa 14 nu s-au confirmat. Cele mai multe sesizari au fost facute in Bucuresti - 8.Totodata, au fost aplicate 52 de sanctiuni contraventionale si exista un caz de infractiune de corupere a alegatorilor, in comuna Cogealac din judetul Constanta, unde alegatorilor li se impartea paine dintr-o masina, pentru a merge la vot.- O echipa de filmare a B1 TV a fost agresata in localitatea Ciuperceni, din judetul Teleorman.- In judetul Olt au fost semnalate microbuze fara numere de inmatriculare care se deplaseaza intre sectii de votare, transmite Digi 24. Mircea Diaconu a mers la vot, duminica la pranz, la sectia amenajata in Liceul "Ion Neculce" din Bucuresti. Candidatul independent a precizat ca nu are sperante numai pentru ziua de astazi, ci de fiecare data cand se trezeste dimineata. El i-a indemnat pe romani sa mearga la urne, dand exemplul unei femei foarte in varsta pe care a vazut-o indreptandu-se spre sectie.- In unele localitati din Delta Dunarii, alegatorii merg cu barca la vot, pentru a-si alege europarlamentarii, informeaza Agerpres. De asemenea, pacientii internati in spitalele din judetul Iasi nu vor putea vota din cauza ca Biroul Electoral Judetean nu poate sa trimita urna mobila.- Un alegator a sesizat ca la o sectie de vot din sectorul 6 au fost introduse in urna mai multe buletine de vot, de catre presedintele sectiei de votare, transmit surse MAI, citate de Agerpres.- Aproximativ 400 de detinuti aflati in Penitenciarul Targu Jiu si 6 arestati preventiv si-au exprimat dreptul de vot, potrivit IPJ Gorj, transmite Agerpres.- Oamenii care merg la vot la sectiile din Chisinau, deschise de Romania pentru alegerile europarlamentare, asteapta si cate o ora la coada, pentru a vota, informeaza Agerpres. Cel mai mare rand are peste o suta de oameni. Mihail Vlasov a solicitat urna mobila pentru a vota in inchisoare.- In sectorul 1 au votat zeci de persoane pe listele suplimentare, cu toate ca locuiesc in localitati din jurul Capitalei, transmite B1 Tv.- Primarul municipiului Buzau si lider al PSD Buzau, Constantin Boscodeala, a lansat un apel pe contul sau de Facebook , ca oamenii sa voteze Alianta electorala PSD-UNPR-PC."Dragi prieteni, alegerile europarlamentare reprezinta un moment important pentru viitorul european al orasului nostru. Va rog sa veniti la vot impreuna cu membrii familiei si cu persoanele pe care le cunoasteti. Nu uitati sa le spuneti tuturor sa voteze Alianta electorala PSD-UNPR-PC. Fiecare vot conteaza. Va multumesc si va astept astazi la vot", Constantin Boscodeala, pe Facebook - Un candidat PDL pentru Consiliul Local Cosoveni, din judetul Dolj, unde au loc alegeri locale partiale, a depus o plangere duminica dimineata, dupa ce si-a gasit cele doua masini parcate in fata casei cu cauciucurile taiate, potrivit Gazeta de Sud - O femeie in varsta de 86 de ani din comuna gorjeana Bustuchin, satul Valea Pojarului, a murit duminica dimineata, inainte de a vota, dupa ce solicitase urna mobila, informeaza Gorj Exclusiv - Fostul ministru al Transporturilor Ramona Manescu a votat pe listele suplimentare la alegerile europarlamentare de la sectia 183 din Constanta."Am votat pentru o reprezentare buna a Romaniei in Parlamentul European, pentru ca de data aceasta sa trimitem doar oameni competenti care sa aduca beneficii complete Romaniei", a spus Ramona Manescu.- Patru dintre cei cinci presedinti de sectie de votare din comuna vasluiana Dimitrie Cantemir au fost inlocuiti, la solicitarea prefectului, dupa ce sambata seara au plecat acasa cu stampilele si cu listele electorale permanente.Ei au fost inlocuiti printr-o hotarare a Tribunalului Vaslui, care a analizat cererile Prefecturii si Biroului Electoral, informeaza B1 Tv.- Si deputatul PDL Raluca Turcan a votat in orasul Sibiu: "Sibiul este probabil cel mai european oras al Romaniei si imi doresc foarte tare sa dam un exemplu de implicare atat celorlalte orase ale Romaniei cat si Europei. Imi doresc ca oamenii sa compare candidatii si sa ii voteze pe cei seriosi si pe cei implicati".- "Sper sa castige o echipa care ma reprezinta pe mine, in calitate de cetatean european, la un nivel foarte bun. Nu-i asa mica prezenta la vot, este destul de buna. Sunt foarte importante alegerile, intotdeauna sunt foarte importante, sunt esenta democratiei.Oamenii sa mearga la vot pentru ca acesta este modul in care alegatorul participa la democratiei si este un drept pe care ni l-am castigat greu", a spus prim-vicepresedintele PNL, Klaus Iohannis.- Primarul orasului Constanta, Radu Mazare , a mers la vot, duminica la pranz, insotit de patru tinere care purtau pe cap celebrele bascute rosii. Jurnalistii au intrebat-o pe una dintre ele daca va urma exemplul edilului, fata raspunzand ca nu are inca 18 ani. Totusi, celelalte tinere au spus ca vor merge la urne. "Facem educatie civica cu tineretul", a glumit Mazare. Mircea Geoana a avut un mesaj, la iesirea de la urne: "Oamenii sa vina la vot sa voteze cu cei pe care ii considera cei mai buni. Chiar daca noi votam azi pentru PE, nu ne este indiferent ce se intampla la granitele noastre. Este un moment de rascruce pentru Europa, romanii trebuie sa inteleaga ca o Europa puternica inseamna o Romanie puternica".Senatorul PSD a venit impreuna cu sotia sa, Mihaela Geoana si cu fiica sa, care a votat pentru prima oara. "N-am avut emotii, stiam ce vreau sa votez", a spus fiica lui Geoana.- Primarul Sibiului, Klaus Iohannis, a ajuns la sectia de vot.- Fostul ministru de Externe Mircea Geoana voteaza la liceul Jean Monnet, din Capitala.- Prim-ministrul Victor Ponta a fost huiduit, duminica, atunci cand a mers si in Buftea, pentru a sustine unul dintre candidati, informeaza B1 Tv.- In localitatea Dimitrie Cantemir, din judetul Vaslui, unde se desfasoara alegeri locale partiale, pentru alegerea primarului, patru din cei cinci presedinti ai sectiei de vot au plecat acasa cu stampila, sambata seara, transmite B1 Tv.- La iesirea de la sectia de vot, presedintele tarii a fost huiduit de mai multe persoane care strigau "Jos Basescu!". "Ma astept si de altfel si stiu. Sunt informat de cate ori ma duc undeva ca vor fi si astfel de grupuri, dar nu te impiedici de astfel de lucruri", a precizat seful statului. De cealalta parte a curtii scolii se aflau oameni care l-au aplaudat pe seful statului.- "Am votat pentru un partid nou, un partid care, sper eu, va reusi sa continue procesele de reformare a statului in asa fel incat Romania sa devina un stat cu o justitie credibila, care sa fie la dispozitia cetatenilor si nu la dispozitia partidelor. M-am gandit nu numai la tineretea partidului, ci si la tineretea membrilor partidului.Cel mai important mi se pare ca azi, la ora 10:00, avem o prezenta mai buna decat cea din 2009. Romanii sa arate ca sunt atasati UE. Daca nu au nicio optiune, tot trebuie sa vina la vot si sa anuleze tot buletinul de vot, dar sa demonstreze ca romanii prin prezenta sunt interesati de UE.La alegerile trecute cifra noastra a fost foarte slaba si se scotea in evidenta asta. Participarea este cel mai important lucru ca semnal pe care il poate da Uniunii Europene", a declarat Traian Basescu - Traian Basescu voteaza la Liceul A.D. Xenopol. Presedintele a fost intampinat cu aplauze.- Romanii din Republica Moldova s-au prezentat intr-un numar foarte mare la urne, formand cozi in fata sectiilor de votare. In Republica Moldova se afla aproximativ 250.000 de cetateni romani.- Potrivit informatiilor oficiale de la BEC, in mediul urban s-au prezentat la vot 4,30% dintre alegatori, iar in mediul rural 5,3%. Cea mai mare prezenta s-a inregistrat in judetul Olt - 7,80%, Teleorman - 6,72%, Ilfov - 6,19%, Dambovita - 6,13% si Mehedinti - 6,03%.Judetele in care prezenta la vot a fost scazuta sunt Maramures - 3,09%, Timis - 3,52%, Sibiu - 3,54% si Iasi - 3,69%. In Capitala pana la ora 10 au iesit la vot 3,63% dintre locuitori (sectorul 1 - 4,1%, sectorul 2 - 3,81%, sectorul 3 - 3,38%, sectorul 4 - 3,66%, sectorul 5 - 2,98%, sectorul 6 - 3,97%).- Pana la ora 10:00, 4,61% din totalul alegatorilor cu drept de vot au mers sa isi exercite dreptul.- Zeci de afise denigratoare la adresa unui partid politic au fost lipite, duminica dimineata, pe geamurile unor masini. Incidentul a avut loc in judetul Dambovita, transmite Antena 3.- "Cu o speranta foarte mare ca vom avea o prezenta mare la vot si ca vom fi un exemplu de civism. Este un vot mult mai important decat constientizam in anumite zile. Suntem parte a Europei", a spus Daniel Constantin dupa ce a votat.- Ministrul Agriculturii, Daniel Constantin, a votat la scoala nr.1 din Corbeanca, in judetul Ilfov.- Presedintele Camerei Deputatilor, Valeriu Zgonea , a mers la vot in Craiova. Acesta a declarat ca a optat "pentru o Romanie puternic reprezentata si respectata si pentru o Romanie libera in care sa avem incredere in institutiile statului", transmite Pro TV. Calin Popescu Tariceanu a spus ca opteaza "pentru libertatea si posibilitatea de a merge la studii pentru cei tineri, un comert neingradit, libertate pentru intreprinzatori sa isi dezvolte afacerile. (...) Fac un indemn tuturor cetatenilor sa vina sa voteze intr-un numar cat mai mare, in asa fel incat interesele lor sa fie mai bine reprezentate in PE".- Presedintele TSD Teleorman, Claudiu Balaban, si un membru PDL, Vali Grigorescu, s-au batut, in fata sectiei de votare 14 din Alexandria, informeaza Adevarul . Politistii au anuntat ca acesta nu este un incident electoral, avand in vedere ca nu a avut loc in sectia de votare.- Dan Sova a votat tot la liceul Jean Monnet, la cateva minute dupa Ion Iliescu - "Exercitarea acestui drept de vot pentru comunitatea europeana confirma statutul Romaniei. (...) Sa fim un membru dinamic al comunitatii europene, sa consolidam statutul de membru al UE. As vrea sa consolidam rolul si grupului socialist din PE, al stangii europene. (...) Am votat pentru a alege un grup al nostru de parlamentari in PE", a spus Ion Iliescu.- PDL a depus, sambata dimineata, o plangere la o sectie de politie din Ramnicu Sarat. Reprezentantii partidului sustin ca un reprezentant al PSD a strecurat bancnote de 50 lei in ziarul de campanie al partidului sau, arata Adevarul . Oamenii legii au intocmit un dosar penal si fac cercetari.- Ion Iliescu voteaza la liceul Jean Monnet din Bucuresti.- Vicepresedintele PMP Teodor Baconschi a votat la Liceul Jean Monnet din Bucuresti. Acesta a spus ca a venit la vot cu gandul ca se poate face si altfel de politica, cu profesionisti si cu oameni care apara sincer valorile europene, informeaza Pro TV. Cristi Borcea si Victor Becali au votat in cadrul sectiei din penitenciarul Poarta Alba.- Pana la acest moment in strainatate s-au deschis deja 171 de sectii din cele 190, restul de 19 sectii situate pe continentul american urmand a se deschide la ora locala 7.00, informeaza Ministerul de Externe.- Premierul Victor Ponta a discutat cu jurnalistii alaturi de Ilie Nastase si Gabriela Szabo. "E cea mai mare mandrie sa stau intre Gabriela Szabo si Ilie Nastase. Cu ei o sa ne mandrim intotdeauna", a mentionat seful Guvernului.- "Performanta din sport vreau sa o aduc si in politica. Sunt un om responsabil care a fost totul cu foarte multa munca. Vin cu obiective extrem de importante", a mai spus Gabriela Szabo.- Victor Ponta a comentat informatiile despre unele presupuse fraude electorale. "Va pot garanta ca nimeni de la noi nu face asa ceva. Eu nu le dau voie. Ceilalti...fiecare cum intelege sa se manifeste. Suntem seriosi", a spus liderul PSD.- "Sunt un om care am facut totul pe propriile puteri, nu m-a ajutat nimeni, nici mama, nici tata. Sunt un om care vrea sa faca ceva. Este o lume interesanta, o descopar in fiecare zi, de aceea m-am si decis sa intru in aceasta competitie, pentru ca sunt singura ca aceasta tara are nevoie de reforma si ca reforma pleaca de la oameni. (...) Sunt extrem de fericita ca fac parte dintr-o echipa cum este PSD, PC si UNPR", a spus Gabriela Szabo, dupa ce a votat.- Gabriela Szabo este sustinuta de Victor Ponta si Daciana Sarbu, care ii sunt alaturi.- Gabriela Szabo voteaza la scoala nr.2 din Buftea, judetul Ilfov. Este insotita de Gabriela Firea , care voteaza tot la aceasta sectie.- Sectiile de votare 103, 104, 105, 106 din sectorul 1 din Bucuresti au fost inchise, dupa ce mai multe autocare cu persoane din Dambovita au venit aici. In prezent, presedintii sectiilor de votare verifica de ce aceste persoane au venit sa voteze in Bucuresti, transmite B1 TV.- "Am votat pentru cea mai curajoasa lista, pentru cea mai puternica lista, pentru viitorul pe care il am in minte de 10 ani, de cand fac politica, pentru energie, pentru tinerete. Am votat pentru cei care au reusit sa faca ceva in viata, am am votat pentru cei care au reusit sa faca ceva in viata, am votat pentru competenta si pentru peformanta", a declarat Elena Udrea.- Elena Udrea a votat la Colegiul National Mihai Eminescu din Bucuresti. Udrea a intrat in sectia de votare cu un buchet mare de flori in brate, primit de la un barbat din comisie.- "Proiectul politic al UE se leaga de numele dreptei. Am votat cu cei care cred sincer in viitorul Romaniei si nu cu aceia care una spun in tara si alta la Bruxelles", a spus edilul Emil Boc , la Cluj Napoca.- "Stiu foarte bine regulile si nu am voie sa spun pentru cine. (Am votat - n.red.) pentru faptul ca in 2014 se schimba Romania, se schimba si Europa. Si Romania, si Europa se vor schimba in bine.Cu siguranta toti cei care doresc sa fie implicati in Europa si in Romania vor veni la vot. Si ma astept, ca orice alt alegator, ca schimbarile dupa zece ani sa fie in bine si tot ceea ce a fost prost sa putem sa indreptam. 2014 este anul tuturor schimbarilor. Am emotii. Nu exista alegeri fara miza", a declarat Victor Ponta.Premierul a precizat ca urmatoarele ore o sa le petreaca alaturi de familie si ca apoi o sa mearga la partid.Europarlamentarul Daciana Sarbu si fiica sa au fost imbracate in ii. Intrebat de ce nu a optat si el pentru un port traditional, Ponta a explicat ca "Nu am haine atat de frumoase ca ele doua".- Emil Boc s-a prezentat la vot la Cluj Napoca, alaturi de sotie.- Victor Ponta a ajuns la scoala nr.17 Pia Bratianu pentru a vota. Acesta este insotit de sotia sa, Daciana Sarbu, si de fetita lor.- Echipa de campanie a lui Dan Diaconescu a fost implicata intr-un incident in judetul Satu Mare, cauciucurile masinilor de campanie ale candidatului PP-DD pentru Colegiul 2 Camera Deputatilor fiind taiate, scrie Vocea Transilvaniei - Elena Basescu a mers la vot impreuna cu sotul sau, Bogdan Ionescu, si cu bebelusa Sofia."Am fost de dimineata si am votat pentru viitorul copilului meu, pentru toate lucrurile in care cred: o tara cu o Justitie independenta, cu un stat de drept functional, cu oportunitati si sanse pentru toti romanii si ideea generala de mai bine pentru noi toti, locuri de munca pentru tineri.Este dreptul si datoria fiecaruia dintre noi de a ne alege viitorul! Asa ca mergeti la vot si puneti stampila pe‪ PMP", arata pe Facebook Elena Basescu - "Am votat pentru romani, am votat pentru bunastare, pentru locuri de munca, ca sa fim egali in europa, egali cu Europa", a spus Gheorghe Flutur , care a votat impreuna cu Vasile Blaga la Colegiul I.L.Caragiale.- "Am votat pentru viitorul european al Romaniei, pentru viitorul fiecarui cetatean. Europa in fiecare casa inseamna bunastare in fiecare casa. Ii invit pe toti romanii sa vina sa isi manifeste dorinta politica si sa nu lase ca doar unii sa voteze pentru viitorul lor", a declarat Vasile Blaga, dupa ce si-a exercitat dreptul la vot.- Presedintele PDL, Vasila Blaga, a mers la vot la Colegiul I.L.Caragiale.- Liderii PSD Cluj au reclamat Politiei ca o dubita pe care erau lipite afise electorale ale PMP era oprita, duminica dimineata, pe o strada din Cluj-Napoca, iar soferul acesteia a adresat injurii unui reprezentant al social-democratilor clujeni, transmite Mediafax.- "Am votat pentru cea mai buna echipa, pentru cel mai bun program. E un gest civic si cetatenesc elementar sa dam acest vot. Este clar ca vom avea din nou o prezenta mica", a declarat Antonescu.Acesta a precizat ca isi va petrece aceasta zi "cu relaxare si nerabdare. Cu relaxare, pentru ca sper sa fie o zi fara evenimente, sa se desfasoare lucrurile fara evenimente. Cu nerabdare pentru ca va fi o zi foarte lunga".Presedintele PNL a indemnat romanii sa vina la vot, pentru ca "cei 32 de oameni care vor merge la Bruxelle vor participa la decizii majore pentru viata lor".- Crin Antonescu s-a prezentat la vot, cu cateva minute dupa ora anuntata oficial de PNL, la scoala Barbu Delavrancea, din Bucuresti.- "Am votat pentru a se intampla primul pas spre normalitate", a declarat Ioan Rus la iesirea din sectia de votare.- "Am votat pentru viitorul Romaniei, pentru europarlamentarii care vor fi mandri de tara lor", a spus Liviu Dragnea . Vicepremierul a precizat ca a optat pentru parlamentarii care vor merge la Bruxelles ca sa spuna ca "avem aceleasi drepturi". Acesta a mers la vot la colegiul A.D.Xenopol din Capitala.- Ilie Nastase a stat de vorba cu o femeie in varsta de 92 de ani care venise, de asemenea, sa isi exercite dreptul de vot. Fostul tenismen i-a spui batranei, nascuta in anul 1922, ca buletinul ei ar trebui pus in rama si a intrebat-o ce a facut pentru a ajunge la venerabila varsta.Dupa ce femeia i-a spus ca a fost calma, Nastase a replicat: "Eu nu pot sa fiu calm, asa ca n-ajung la 92 de ani".La iesirea din sectia de votare, Nastase a declarat ca participarea la astfel de evenimente ar trebui sa fie obligatorie in Romania, asa cum se intampla in mai multe tari europene."Am votat sa continuam ce am inceput pana acum. In multe tari votul e obligatoriu, ar trebui sa fie si la noi", a afirmat Ilie Nastase.Intrebat unde este mai greu, in sport sau in politica, fostul tenismen a spus ca nu a intrat in politica inca si nu are de unde sa stie. Rugat sa mentioneze o calitate din domeniul tenisului despre care crede ca l-ar putea ajuta in politica, Nastase a spus: "Ma bat, sunt un invingator si asta vreau sa fac".Dupa ce jurnalistii au observat ca Nastase era extrem de zambitor, fostul tenismen a glumit spunand: "L-ati vazut pe Tiriac vreodata? Lui chiar nu-i vezi dintii, eu zambesc intruna", transmite Antena 3.- "Europa centrala si de est trebuie sa fie o sursa de stabilitate, de prosperitate in viitorul apropiat. Cu aceste ganduri am pus astazi stampila pe reprezentantii nostri, bineinteles. As dori o prezenta cat mai mare", a declarat presedintele UDMR, Kelemen Hunor Corina Cretu si Ioan Rus au mers la vot intr-o sectie din Cluj Napoca.- Ilie Nastase, care candideaza pentru un mandat de senator in Parlamentul Romaniei, a venit sa voteze, in jurul orei 8.30, la sectia amenajata in Scoala nr. 190 din Capitala.Acesta a sosit insotit de Daniel Constantin, Nicolae Banicioiu , precum si de primarul sectorului 4, Cristian Popescu Piedone , transmite Antena 3.: "In administratie si agricultura trebuie sa te trezesti devreme daca vrei sa ajungi departe. Astazi Romania, printr-o prezenta masiva la vot, are o sansa de a da o dovada de civism Europei", a spus ministrul Agriculturii, Daniel Constantin.: - "Am votat pentru viitorul tinerilor. Daca esti primar, trebuie sa fii primul in toate. In calitate de primar spun cetatenilor sectorului 4 sa se prezinte la vot", a declarat Cristian Popescu Piedone.: - Primarul sectorului 4, Cristian Popescu Piedone, a votat alaturi de Daniel Constantin, ministrul Agriculturii, si de Nicolae Banicioiu, ministrul Sanatatii, la Scoala nr.190.- In sectiile 158 si 159 din sectorul 1 votul a fost intrerupt timp de zece minute. Decizia a fost luata de presedintele sectiei de votare, pentru ca au aparut mai multe autocare cu persoane care voiau sa voteze. Pentru a verifica cine sunt acestea presedintele a decis intreruperea procesului de vot. Se pare ca oamenii sunt angajatii unei firme de paza, care inainte sa mearga la lucru au venit cu totii sa voteze.- Pentru mentinerea ordinii publice in ziua votului MAI a mobilizat 50.000 de politisti, jandarmi, politisti de frontiera si pompieri, dupa cum a anuntat subcomisarul Monica Dajbog, purtator de cuvant al MAI.- Vicepremierul Gabriel Oprea a votat la Scoala nr. 150 din Bucuresti. "Sunt, de obicei, un votant matinal. De aici merg la minister", a declarat Oprea. Acesta a adaugat ca a votat pentru viitorul Romaniei in Europa.- S-au deschis sectiile de votare, acestea se vor inchide la ora 21.00.- Avand in vedere diferentele de fus orar, urmatoarele sectii de votare deschise in afara tarii au fost cele de la Tokio, Seul si Phenian.- Procesul de votare pentru europarlamentare a inceput deja in afara tarii, la sectiile de votare organizate pentru cetatenii romani in Australia (Canberra si Sydney).*******Este pentru a treia oara cand au loc astfel de alegeri in tara noastra si pentru prima oara de la primirea unui nou membru in UE - Croatia.Dupa aderarea Croatiei, in iulie 2013, si ca urmare a aplicarii Tratatului de la Lisabona, in acest an Romania va trimite in Parlamentul European 32 de eurodeputati, cu unul mai putin decat in actuala legislatura.Numarul total de europarlamentari va fi de 751, iar rezultatele votului din cele 28 de state membre vor fi anuntate in seara zilei de 25 mai, la ora 23.00, ora Bruxelles-ului (ora 24.00, ora Romaniei - n.red.).In urma tragerii la sorti, PDL va ocupa prima pozitie pe buletinele de vot, in timp ce pe locul al doilea se afla PMP, UDMR pe trei, PSD-UNPR-PC pe patru, PNL pe cinci si PRM pe sase, acestea fiind formatiunile care au deja reprezentanti in Parlamentul European.In continuare, pe buletinele de vot figureaza Alianta Nationala a Agricultorilor (locul 7), Partidul Dreptatii Sociale (8), Noua Republica (9), Partidul Verde (10), Forta Civica (11), Partidul Ecologist Roman (12), Partidul Alternativa Socialista (13), PNTCD (14) si PP-DD (15).Formatiunile politice sunt urmate de candidatii independenti, incepand cu pozitia a 16-a, prima fiind Corina Ungureanu, iar ultimul, Valentin Daeanu. Fostul senator PNL si ministru al Culturii Mircea Diaconu ocupa penultima pozitie a buletinelor de vot. Ceilalti cinci candidati independenti sunt Constantin Titian Filip, Danut Liga , Paul Purea, Pericle Iulian Capsali si Peter Costea.In ce priveste sondajele din ultima saptamana, realizate de CSCI si de CURS si Avangarde, acestea arata scoruri cuprinse intre 41 si 44 la suta pentru PSD-UNPR-PC, intre 15 si 17 la suta pentru PNL, intre 12 si 14 la suta pentru PDL, 8-9 la suta pentru PMP si aproximativ 6 la suta pentru UDMR.Sondajul CSCI arata ca si candidatul independent Mircea Diaconu ar obtine 6 la suta din voturi, in timp ce Forta Civica ar obtine 4 la suta din voturi, iar PP-DD si PRM cate 3 la suta. In schimb, doar 28 la suta dintre cei care au raspuns sondajului CURS si Avangarde au afirmat ca merg la vot, duminica.Romanii care se afla in afara tarii in ziua votului vor putea sa-si exercite dreptul de vot la una dintre cele 190 de sectii de votare organizate in sediile misiunilor diplomatice si consulare ale tarii noastre, in baza cartii sau a buletinui de identitate. Cetatenii romani care insa au domiciliul in strainatate pot vota in baza cartii de identitate provizorii sau a pasaportului.In ce ii priveste pe cetatenii romani aflati in tara, dar pe teritoriul altei localitati decat cea unde sunt inscrisi pe listele electorale, pot vota la orice sectie de votare, in baza unui document de identitate valabil, presedintele biroului electoral al sectiei respective contactand telefonic biroul electoral judetean sau al sectorului municipiului Bucuresti, pentru a verifica faptul ca alegatorul se afla pe lista intocmita de Autoritatea Electorala Permanenta.La celelalte doua alegeri europene din Romania, din anii 2007 si 2009, prezenta la vot a fost de 29,46 la suta, respectiv 27,67 la suta, de fiecare data votand putin peste 5 milioane de alegatori.Un europarlamentar castiga lunar circa 6.200 de euro, dar primeste si o serie de indemnizatii, pe langa salariu, precum cea pentru cheltuieli generale (4.300 de euro pe luna), indemnizatia anuala de calatorie (maxim 4.234 de euro), in afara de rambursarea costului real al biletelor de calatorie pentru participari la evenimentele politice de la Bruxelles si Strasbourg.Exista si o indemnizatie forfetara de sedere, de 304 euro zilnic, pentru acoperirea costurilor cu cazarea si a cheltuielilor adiacente - facturi de hotel, mese etc. Nu in ultimul rand, europarlamentarii beneficiaza si de plata salariilor asistentilor, de catre Parlamentul European.